section_heading: Radnja
paragraph_text: Stranac (Eastwood) ulazi u bar po pivo i bocu viskija. Izazivaju ga tri revolveraša, a on samo okreće leđa i odlazi. Uvrijeđeni, počnu ga slijediti do brijačnice preko puta, gdje ga okružuju i pokušaju ga dohvatiti. On ih iznenadi držeći spremne pištolje, skrivene ispod pregače koju mu je brijač povezao oko vrata. S lakoćom ustrijeli svu trojicu. Kasnije, čini se da lokalna žena zvana Callie Travers želi razgovarati s njim, ali kako ne zna kako bi mu prišla, ona ga oslovi i uvrijedi. On i dalje ne obraća pozornost i pokuša otići. Ona mu nastavi dosađivati sve dok je ne odvuče u staju i siluje. Ona se isprva otima, ali nakon toga očito počinje uživati. On odlazi bez riječi, prijavljuje se u lokalni hotel i prespava. mini|lijevo|200px|Callie Travers, gradska prostitutka Sutradan, dok se on kupa u brijačnici, dolazi šerif kako bi razgovarao s njim. Tijekom razgovora, stiže Callie noseći pištolj i pokuša ubiti Stranca. Iako je ispucala četiri hica u kadu iz blizine, on prolazi neokrznut zaronivši pod vodu. Stranac je cinično upita "Zašto joj je trebalo tako dugo da poludi?" "Možda se nisi vratio po još", odvraća Mordecai (Mordecai, patuljak, je gradski izopćenik; no, vrlo brzo se sprijatelji sa Strancem).